Sekuru Hanzvadzi yaAmai

Patsika dzeVaShona hanzvadzi yaAmai anonzi sekuru; sekuru ava munhu wekuti mwanakomana anokwanisa kusununguka navo pakutaura nyaya dzake asinganyare. 

Mitauro yeBantu

Pakutaura kwemimwe mitauro yeBantu zita raSekuru Hanzvadzi yaAmai rinodaidzwa sokuti ndiAmai vechirume.  

MaZulu vanoti unyokolume kana onyokolume (maternal uncle, mother's brother) kureva sekuru hanzvadzi yaamai.
VaNyarwanda neVaNyarundi vanoti nyokorume (maternal uncle, mother's brother) kureva sekuru hanzvadzi yaamai.
VaHaya vanoti malumi (maternal uncle) kureva sekuru hanzvadzi yaamai. MaNdebele vanoti malume (maternal uncle) kureva sekuru hanzvadzi yaamai.
VaShambala neVaZigula vanoti mtumba (maternal uncle; mother's brother) kureva hanzvadzi yaMai.
VaFwe vanoti mairume (maternal uncle; mother's brother) kureva Sekuru Hanzvadzi yaAmai. Kinande vanoti nyokolume kureva sekuru hanzvadzi yaamai.